Na temelju članka 48. stavka 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18, 112/19)  i članka  34. Statuta Brodsko-posavske županije („Službeni vjesnik Brodsko-posavske županije“,  broj 15/13-pročišćeni tekst i 4/18, 5/20 i 7/21 ),  Županijska skupština Brodsko-posavske županije na _______ sjednici održanoj _____________ 2026., donijela je

O D L U K U
o izmjeni Odluke o ustrojavanju Službeničkog suda u Brodsko-posavskoj županiji

Članak 1.

U Odluci o ustrojavanju Službeničkog suda u Brodsko-posavskoj županiji („Službeni vjesnik Brodsko-posavske županije“ 17/08, 6/17) članak 7. mijenja se i glasi:

„Za rad u postupcima zbog teške povrede službene dužnosti :
· predsjednik vijeća službeničkog suda ima pravo na novčanu naknadu za svako ročište u predmetu u iznosu od 70,00 eura neto, a za izradu rješenja 100,00 eura neto,
· član vijeća ima pravo na novčanu naknadu za svako ročište u predmetu 50,00 eura neto.
Za rad u postupcima povodom žalbe protiv prvostupanjske odluke protiv rješenja o udaljenju iz službe :
· predsjednik vijeća službeničkog suda ima pravo na novčanu naknadu za svako ročište u predmetu u iznosu od 90,00 eura neto, a za izradu rješenja 100,00 eura neto,
· član vijeća ima pravo na novčanu naknadu za svako ročište u predmetu 70,00 eura neto.
Za rad u postupcima pred Upravnim sudom kada Službenički sud nastupa kao stranka predsjednik vijeća Službeničkog suda ima pravo na novčanu naknadu  za izradu odgovora na tužbu u iznosu od 100,00 eura neto i za izradu žalbe/odgovora na žalbu u iznosu od 100.00 eura neto.
Novčana naknada iz stavka 1., 2. i 3. ovog članka obračunava se na temelju pisanog  izvješća predsjednika vijeća pred kojim se postupak vodio.“ 

Članak 2.

	Ova stupa na snagu osmog dana od dana objave u „Službenom vjesniku Brodsko-posavske županije». 

